போர்சுகலுக்கு அடுத்தபடியாக கீழை நாடுகளுக்கு புதிய கடல் வழியைக் கண்டுபிடிக்கும் பணியில் ஸ்பெயின் ஈடுபட்டது. ஜெனிவா நகரைச் சேர்ந்த மாலுமியான கிறிஸ்டோபர் கொலம்பஸ் மேற்கு நோக்கி பயணம் செய்த போது கீழை நாடுகளை அடைவதற்கான திட்டத்தை வைத்திருந்தார். ஸ்பானிய அரசர் பெர்டினாண்ட், அரசி இசபெல்லா ஆகியோரின் பொருள் உதவியுடன் 1492-ல் அட்லாண்டிக் பெருங்கடலில் தமது பயணத்தை தொடங்கினார். நீண்ட கடுமையான பயணத்திற்குப் பிறகு1492 அக்டோபர் 12ஆம் நாள் பஹாமா தீவுகளை அடைந்தார். தாம் இந்தியாவின் கடற்கரையை அடைந்துவிட்டதாக நம்பினார். எனவே, அங்கு வாழ்ந்த பழங்குடிகளை இந்தியர்கள் என்று அழைத்தார். மேலும் மூன்று பயணங்களை மேற்கொண்ட அவர் கரீபியன் தீவுகளையும், மத்திய அமெரிக்காவையும் ஆய்வு செய்தார். இத்தீவுகளே தற்காலத்தில் மேற்கிந்திய தீவுகள் எனப்படுகின்றன.

இங்கிலாந்து மாலுமி
புவியியல் கண்டுபிடிப்புகள்
இத்தாலி மாலுமி
ஸ்பெயின் மாலுமி